tomron87/hebrew-wikipedia-sentences-corpus huggingface dataset:
מכיוון שהאלבום כלל שירה בלבד ניתן היה להאזין לו במשך כל השנה על ידי יהודים אורתודוקסים, כולל בזמן ספירת העומר, כאשר אסור לשמוע כלי נגינה.
בסתיו של 2008, Y-Love הוציא לאור את אלבום הסולו הראשון שלו שבאורך מלא, "This Is Babylon" (זה בבל).
בביקורת במגזין ההיפ הופ "XXL" נכתב על האלבום כי הוא "מאזן בין רוחניות יהודית בחרוזים לבין פרשנות פוליטית בניסיון להפיץ את המסר [של Y-Love] של אחדות עולמית".
ב-2011 יצא מיני אלבום שלו בשם "See Me" (ראה אותי) (בהפקה על ידי Diwon) והופיע בדף של "אלבומים חדשים שראויים לציון" בעמוד הראשון של הדף ב-iTunes היפ הופ.
הקליפ עבור הסינגל "This Is Unity" (זוהי אחדות) מהמיני אלבום שלו כונה "מדהים" על ידי מגזין המוזיקה החודשי, "URB".
גם שמו של האלבום הקרוב של Y-Love, שמתוכנן לצאת במהלך שנת 2012, (אנחנו ב-2024 חברים) הוא "This Is Unity".
Y-Love בדרך כלל כותב את החרוזים שלו באמצעות אלתורים רבים.
"אתה מאלתר ומחכה עד שמשהו טוב יוצא", הוא אומר.
Y-Love הופיע בשנת 2009 בכתבה של עיתון השבוע היהודי "36 מתחת 36", הרשימה השנתית של 36 יהודים בולטים מתחת לגיל 36. "אני משתמש בהיפ הופ כדי לרומם", הצהיר Y-Love.
YUM (קיצור של Yellowdog Updater, Modified) היא תוכנת מערכת ניהול חבילות מבוססת שורת פקודה, למערכות הפעלה של לינוקס המשתמשות בחבילות תוכנה בפורמט RPM.
התוכנה מבוססת קוד פתוח, ומופצת תחת הרישיון הציבורי הכללי של גנו.
התוכנה בבסיסה בעלת ממשק שורת פקודה, אך בהמשך פותחו לה ממשקים גרפיים בעלי פונקציונליות דומה.
פותחה על ידי סת' וידאל וקבוצת מתנדבים נוספת, כשכתוב מלא של Yellowdog Updater (בקיצור YUP) קודמתה, כדי לטפל בחבילות הפצת הלינוקס רד האט, שהיו בשימוש מחלקת הפיזיקה של אוניברסיטת דיוק.
בהמשך התקבלה התוכנה בהפצות Red Hat Linux, פדורה, CentOS, והפצות רבות נוספות מבוססות RPM, כולל Yellow Dog Linux, שהייתה ההפצה המקורית בה הוחלף YUP ל-YUM.
YKK הוא תאגיד יפני של חברות ייצור.
התאגיד מוכר בעיקר בשל הרוכסנים שהוא מייצר והוא נחשב ליצרן הרוכסנים הגדול בעולם.
בנוסף לרוכסנים מייצר YKK מוצרים נוספים לחיזוק ואיטום, מוצרים ארכיטקטוניים ומכונות תעשייתיות.
ראשי התיבות YKK מייצגים את שם החברה- "Yoshida Kōgyō Kabushiki Kaisha" ("תאגיד הייצור יושידה").
התאגיד מייצר את מוצריו ב-109 שלוחות של החברה ב-71 מדינות ברחבי העולם.
מה שיהפוך מאוחר יותר לתאגיד הענק החל בתור חברה קטנה בשם 'סאן-שה שוקאי'.
החברה הוקמה בשנת 1934 על ידי טדאו יודישה בטוקיו והתמחתה בייצור ושיווק של מוצרי הידוק.
בשנת 1938 שונה שמה של החברה ל 'יושידה ייצור'.
בשל מלחמת העולם השנייה שהחלה בשנת 1939 התעכב פיתוחה של החברה והחברה המשיכה לגדול שוב רק בשנת 1942.
בינואר 1946 רשמה החברה את המותג YKK.
שינוי טכנולוגי משמעותי התרחש בשנת 1950 כשהחברה רכשה מכונה מתקדמת שיוצרה בארצות הברית.
המכונה אפשרה אוטומציה מלאה של תהליך ייצור הרוכסנים.
לפני כן נאלצה החברה להתמודד עם רוכסנים באיכות טובה יותר של חברות מתחרות שיוצרו בתהליכים אוטומטיים בחו"ל.
במרץ 1951 מטה החברה מוקם בטוקיו.
במאי 1955 הועבר המטה לעיר טויומה.
באוגוסט 1958 חזר המטה לטוקיו שם הוא ממוקם עד היום.
באותה שנה גם הציגה החברה מוצר חדשני- רוכסן שבו שיני הריצ'רץ' מוסתרים.
צעד משמעותי נוסף נרשם בשנת 1959 כשהחברה פתחה את השלוחה הראשונה מחוץ ליפן שייצרה רוכסנים בניו זילנד.
סניף החברה בניו יורק נפתח ב-1960 והיווה את הסניף הראשון בארצות הברית.
סניף זה הוא ספק הרוכסנים והכפתורים הגדול בארצות הברית.
בנובמבר 1961 התרחב קו המוצרים של החברה ונוספו מוצרי אלומיניום לבנייה.
בשנת 1966 הציגה החברה רוכסן חדש חזק במיוחד לג'ינסים.
פיתוחה של מכונה ששילבה את הרוכסן כבר בתהליך תפירת הג'ינס הגביר את מכירות החברה במיוחד בארצות הברית.
ב-1968 הקימה החברה את השלוחה הקנדית.
מטה החברה בקנדה ממוקם במונטריאול.
התרחבות התאגיד נמשכה עם הקמתם של כמה מפעלים חדשים בין השנים 1972–1974. לאורך שנות השמונים המשיך התאגיד להתרחב וביצע גם עסקאות נדל"ן גדולות בסינגפור, פעילות חקלאית בברזיל והקים מפעל חדש באינדונזיה שייצר רוכסנים וחלקי אלומיניום לבנייה.
בשנת 1994 שונה שם החברה סופית ל- YKK.
ביולי 2000 הקימה החברה את YKK Newmax co.
Ltd שהתמחתה בייצור ריצ'רצ'ים וכפתורים.
בשנת 2002 פתחה החברה מפעל לייצור מכונות בסין.
ב-2003 הוקמה YKK AP Inc - חברה בת שמייצרת מוצרים ארכיטקטוניים.
בסה"כ מחזיקה החברה ב-109 חברות בת/מפעלים ב-71 מדינות ומעסיקה כ-39,000 עובדים.
בספטמבר 2007 נקנסה YKK ב-150 מיליון אירו על ידי הנציבות האירופית בעוון חברות בקרטל עם החברות פרים (Prym) וקוטס (Coats), ותיאום מחירים בינלאומי.
חברת פרים הבריטית נקנסה ב-122 מיליון אירו וחברת קוטס הגרמנית נקנסה ב-40.5 מיליון אירו.
YKK הגישה ערעור על ההחלטה.
You Only Look Once (בראשי תיבות: YOLO; בתרגום חופשי לעברית: אתה מסתכל רק פעם אחת) היא משפחה של אלגוריתמים לזיהוי וסיווג אובייקטים מסוג cnn שנוצרה בשנת 2015 על ידי ג'וזף רדמון ואלי פרהדי מאוניברסיטת וושינגטון.
משפחת המודלים YOLO הייתה מהירה ומדויקת יותר (בגרסאות המתקדמות יותר שלה) ממודלים קודמים ולמעשה נחשבת מאז למודל זיהוי העצמים הטוב ביותר.
במשך השנים היו כמה מודלים שנחשבו ל-"טובים ביותר" ב-2010 היה זה מודל DPMV5 בעל ממוצע דיוק חציוני (באנגלית Mean Average Precision) של 33.7% ומהירות של 0.07 פריימים לשנייה.
עד לגרסה 3 גוזף רדמון היה החוקר המוביל בפיתוח YOLO אך בשנת 2020 הצהיר בטוויטר שלו כי פרש מתחום הראייה הממוחשבת לאחר שראה כי נעשה שימוש בטכנולוגיה שהוא פיתח לצורכי מלחמה הוא טען שחוקרים צריכים לחשוב על ההשלכות של המחקר שלהם.
מגרסה 4 התחלפו החוקרים לאלקסיי בוצ'קוסקי וצ'יאן יאו וואנג ולמעשה לא נשאר אף אחד מהחוקרים מהמחקר המקורי.
גרסה 5 שוחררה ב-9 בינואר ממש כמה ימים אחריי YOLOV4 ששוחררה ב-23 באפריל.
גם גרסה 5 שוחררה עי מפתח חדש גלן גוצ'ר שלא השתתף באף אחד מהמחקרים הקודמים והרבה מפקפקים בבחירת השם שלה כ-YOLOv5 במיוחד כאשר לא פורסם מחקר יחד עם הקוד.
לYOLO נכון ל 2022 יש 7 גרסאות כאשר לכל גרסה מספר וריאציות שונות כאשר חלק מהן מתעדפות מהירות וחלק מתעדפות דיוק.
בעל 2 וריאנטים הרגיל ו YOLOv1 Tiny המתעדף מהירות על פניי דיוק.
המודל מורכב מכ24 שכבות כינוס (קונבולוציה) 4 שכבות אגרגציה מסוג max pooling ועושה שימוש בפונקציית אקטיבציה מסוג leaky relu לבסוף מכנסים הכול לשכבה fully connected בגודל של 50176 נוירונים שמצטמצמת לגודל של 4096 נוירונים ואז לגודל של 1470 נוירונים.
בעל 2 וריאנטים הרגיל ו YOLOv2 Tiny המתעדף מהירות על פניי דיוק.
המודל מורכב מכ21 שכבות קונבולוציה ומכיל skip connection.
בעל 2 וריאנטים הרגיל ו YOLOv3 Tiny המתעדף מהירות על פניי דיוק.
המודל עבר שינוי דיי גדול לעומת שתיי הגרסאות הקודמות.
המודל מכיל כ-106 שכבות קונבולוציה מתוכן 53 מdarknet המאומנות על imagenet ועוד כ-53 שכבות של המודל עצמו.
השכבות מdarknet אחראיות על חילוץ מאפיינים מהתמונה עבור 53 השכבות הנוספות של YOLOv3 עצמו.
YZ בלווייתן (נקרא גם גליזה 54.1 או LHS 138) הוא ננס אדום הנמצא במרחק של כ-12.1 שנות אור ממערכת השמש בקבוצת הכוכבים לווייתן.
זהו אחד הכוכבים הקרובים לכדור הארץ אך כמו כל שאר הננסים האדומים, גם את YZ בלווייתן לא ניתן לראות ללא ציוד עזר, שכן בהירות נראיתו היא מדרגה 12, נמוכה בהרבה מסף הראייה האנושי.
ניתן לראותו רק באמצעות טלסקופ, כ-7 מעלות ממזרח-צפון-מזרח לכוכב β בלווייתן וכ-7.5 מעלות ממערב-דרום-מערב לכוכב τ בלווייתן, מעט צפונית לקו המחבר את שניהם.
הכוכב מוזכר לראשונה בקטלוג של כוכבים עם תנועה עצמית גבוהה שפרסם האסטרונום ההולנדי וילם יקוב לויטן בשנת 1942 תחת הציון L 725-32. בגרסאות מאוחרות יותר של קטלוג הכוכבים בעלי תנועה עצמית של מעל חצי שניית קשת בשנה קיבל הכוכב גם את הציונים LFT 118 (1955) ו-LHS 138 (1976).
בשנת 1969 הוא הוכנס למהדורה השנייה של קטלוג גליזה לכוכבים קרובים תחת הציון גליזה 54.1. בשנים 1969 ו-1975 זוהו להבות סולריות שמתפרצות ממנו וגורמות לשינויי בהירות שמגיעים ל-0.75 דרגות.
בעקבות גילויים אלה הוגדר הכוכב ככוכב הבזק וקיבל את הציון של כוכב משתנה YZ בלווייתן.
YZ בלווייתן הוא ננס אדום מסוג ספקטרלי M4.5 V.
רדיוסו מוערך ב-0.17 רדיוס שמש, מסתו מוערכת בכ-0.13 מסת שמש ועוצמת הארתו היא כ-0.02% מעוצמת ההארה של השמש באור נראה, אך בגלל טמפרטורת פניו הנמוכה, כ-3,000 קלווין, כמעט כל קרינתו היא בתחום התת-אדום.
המרחק שבו כוכב לכת המקיף את YZ בלווייתן יכול להכיל מים נוזליים הוא בין 0.036 ל-0.078 יחידה אסטרונומית, אבל עד לשנת 2013, חיפוש אחר כוכבי לכת המקיפים את YZ בלווייתן לא העלו תוצאות שמאפשרות לקבוע אם כאלו קיימים או לא.
באוגוסט 2017 גילה צוות חוקרים במצפה האירופי הדרומי כי לכוכב ישנה מערכת כוכבי לכת, ביניהם שלושה כוכבי לכת בעלי מסה הדומה לזו של כדור הארץ.
לכוכב תנועה עצמית גדולה של 1.345 שניות קשת בשנה.
הכוכב הקרוב ביותר ל-YZ בלווייתן הוא τ בלווייתן שבמרחק של 1.6 שנות אור הוא נראה ככוכב הבהיר ביותר בשמים עם בהירות מדרגה של 0.9-, מעט בהיר יותר מסיריוס שנמצא במרחק של כ-13.4 שנות אור ובהירותו תהיה כ-0.5-.
במרחק של 3.5 שנות אור נמצאים זוג הננסים האדומים גליזה 65 שלא ניתנים לראייה בעין אנושית ללא ציוד עזר ממרחק זה.
שאר השכנים הם גם כן ננסים אדומים שלא ניתנים לראייה ללא ציוד עזר, למעט ε בארידנוס שנמצא במרחק של כ-7 שנות אור וניתן לראייה ככוכב לא בולט עם בהירות מדרגה 2.8. השמש תראה משם ככוכב חסר יחוד עם דרגת בהירות 2.68.
YJ-18 (במנדרינית: 鹰击 תרגום מילולי: תקיפת העיט, פין-יין: Yīng jī, סימול נאט"ו: CH-SS-NX-13, השם המלא במנדרינית תקנית: 鹰击18反舰导弹) היא סדרה של טילי שיוט נגד ספינות ומטרות קרקעיות, מתוצרת סין.
על פי הערכות מחלקת ההגנה האמריקאית, YJ-18 דומה למערכת הרוסית 3M-54 Klub, כאשר טילי השיוט נעים במהירות תת-קולית במהלך רוב השיוט, אך בעת יעף ההתקפה עולים למהירות על-קולית, ועם טווח יעיל של כ-540 ק"מ.
מקצת אנליסטים מערביים מעריכים כי YJ-18 היא העתקה של 3M-54E.
הטילים יכולים להיות משוגרים אנכית ואף ניתן לשגרם מצוללות (ברגסא המותאמת) מקני שיגור טורפדו.
על פי פרסומים במדיה הסינית למערכת יכולות ניווט אינרציאליות, ועם תמיכה מבערכת הנווט הלווינית הסינית BeiDou, ונושאת ראשי קרב עם יכולת השמדת מערכות אלקטרוניות באזור הפגיעה על ידי פיצוץ אלקטרומגנטי.
הטילים פרושים על משחתות מסוג Type 052D ו-Type 055 וייתכן שאף בצוללות גרעיניות מסוג Shang-II, Song, Yuan ועוד.
YJ-18: הטיל המקורי נגד מטרות קרקעיות ומשוגר מספינות.
YJ-18A: תצורה נגד ספינות עם שיגור אנכי.
מותקן על משחתות Type 052D ו-Type 055.
YJ-18C: תצורה לתקיפת מטרות קרקעיות, משוגר ממכולות נישאות (בדרך כלל על גבי ספינות), בדומה למערכת הנשק "Club-K".
גרסה ניידת חופית: גרסה קרקעית שלא ידוע עליה הרבה.
משגרים קרקעיים מוזקפים בעלי כוורת של 12X12 (TEL).
YAF (ראשי תיבות של: Young America's Foundation) היא תנועת נוער שמרנית בארצות הברית, שנוסדה בשנת 1969, אשר מטרתה "להבטיח שמספר גדול של צעירים אמריקאים יבינו ויקבלו השראה מרעיונות של חופש הפרט, זהות לאומית חזקה, שוק חופשי, וערכים מסורתיים".
בשנת 2018 תיאר העיתון "לוס אנג'לס טיימס" את התנועה "אחת התנועות המובילות, משפיעות ושנויות במחלוקת במחנה השמרני של תנועות הנוער".
התנועה הוקמה בשנת 1969 באוניברסיטת ואנדרבילט כאשר סטודנטים יצרו את הארגון "University Information Services" (UIS) כדי לאפשר לסטודנטים אווירה בה הם יכולים להביע דעות שמרניות.
כאשר UIS הפכה לארגון בקנה מידה לאומי, בתחילת שנות השבעים, שונה שמו ל-Young America's Foundation.
בשנת 1998 נקנתה החווה "Rancho del Cielo" שליד סנטה ברברה בעזרת תרומה של 10 מיליון דולר מהמיליארדרים ריצ'רד והלן דה-ווס.
בשנת 2017 היו ל-YAF 250 זרועות בבתי ספר ומכללות בשם "Young Americans for Freedom", אשר היו מזוהים קודם לכן עם ארגונים אחרים.
בשנת 2018 פעילים של הארגון האשימו את ארגון Turning Point USA בכך שהוא מנצל את רשימות המיילים שלו
ביולי 2019 נמסר כי מושל ויסקונסין לשעבר סקוט ווקר ימונה לנשיא YAF בשנת 2021.
בנובמבר 2019 ניתקה התנועה קשר עם הנואמים מישל מלקין וניק פואנטס, שהפכו לטענתם למשויכים עם הימין הרדיקלי ואינם תואמים את השקפת התנועה.
קינון דייקן ריי ג'קסון , ידוע בשם הבמה YG, הוא ראפר, פזמונאי ושחקן אמריקאי.
ב-18 במרץ 2014 הוציא את אלבום הבכורה שלו, My Krazy Life, אשר כולל הופעות אורח של טורי ליינז, דרייק, קנדריק לאמאר ועוד.
האלבום הגיע בשיאו למקום הראשון במצעד שירי ה-R&B\היפ הופ, וזכה במעמד "אלבום פלטינה".
ב-15 בדצמבר 2014 הוציא את אלבום הפסקול Blame It On the Streets אשר מהווה פסקול לסרט הנושא את אותו השם.
ב-14 ביוני 2016 הוציא את אלבום האולפן השני שלו, Still Brazy.
ב-5 באפריל 2018 התארח בשירה של קארדי בי, "She Bad", מתוך אלבום הבכורה שלה, Invasion of Privacy.
השיר זכה להצלחה רבה ואף זכה במעמד פלטינה מטעם איגוד תעשיית ההקלטות האמריקאי.
ב-3 באוגוסט 2018 הוציא את אלבומו השלישי, Stay Dangerous.
האלבום זכה בתואר "אלבום זהב" מטעם איגוד תעשיית ההקלטות האמריקאי.
באותה שנה שיחק בתפקיד קטן בדרמת הפשע "ריק ילד לבן" בתור ליאו "ביג מן".
ב-24 במאי 2019 הוציא את אלבומו הרביעי, 4Real 4Real, האלבום היה אמור לצאת במרץ 2019, אך נדחה בשל מותו של הראפר וחברו של YG ניפסי האסל, האלבום מהווה מחווה לראפר המנוח.
באותה שנה שיחק בסרט הקולנוע "Tuscaloosa " בבימויו של פיליפ הארדר.
YHLQMDLG (קיצור של "Yo hago lo que me da la gana", בעברית "אני עושה מה שבא לי") הוא אלבום האולפן השני מאת הזמר והראפר הפוארטו ריקני באד באני.
הוא יצא לאור ב-29 בפברואר 2020 על ידי ריימס אנטרטיימנט.
האלבום כולל הופעות אורח של אמנים רבים, ביניהם דדי יאנקי ואנואל AA.
האלבום הגיע למקום השני במצעד בילבורד 200 האמריקאי, והיה לאלבום בשפה הספרדית המצליח ביותר במצעד אי פעם.
האלבום היה לאלבום המושמע ביותר בספוטיפיי לשנת 2020, עם מעל ל-3.3 מיליארד השמעות.
הוא קיבל מועמדות לפרס גראמי לאלבום הפופ הלטיני או האורבני הטוב ביותר בטקס פרסי גראמי ה-63. מגזין Genius דירג את האלבום במקום ה-6 ברשימתם "25 האלבומים הטובים ביותר של 2020 עד כה"
שנהפרס/ארגוןקטגוריהתוצאה2020פרס המוזיקה האמריקאיתהאלבום האהוב - לטיני2020פרס גראמי הלטיניאלבום השנהאלבום המוזיקה האורבני הטוב ביותר2020רולינג סטוןהאלבומים הטובים של שנת 20202021פרס גראמיאלבום הפופ הלטיני או האורבני הטוב ביותר
מדינהתוארעותקיםספרד (PROMUSICAE)פלטינה40,000ארצות הברית (RIAA)פלטינה 19× (לטיני)1,140,000
YAML (ראשי תיבות רקורסיביים של YAML Ain't Markup Language - קרי "YAML אינה שפת סימון"; נהגה: יָאמֵל) הוא פורמט סריאליזציה טקסטואלי שנועד להיות קריא בקלות לבן אנוש (human readable), המשמש בדרך כלל לקובצי תצורה (קונפיגורציה) וביישומים בהם מאוחסן או מועבר מידע.
הפורמט משמש ביישומים דומים לאלו של XML, אך התחביר (syntax) שלו מינימלי.
קינון (nesting) מתבצע באמצעות הזחה, בדומה לפייתון, והגדרת רשימה (list) ומפה (map) מתבצעות בצורה קצרה יותר לעומת XML באמצעות ו- בהתאמה, בדומה ל-JSON, ש-YAML מהווה למעשה הרחבה שלה (כל קובץ JSON הוא גם קובץ YAML תקין).
התקן תומך בהגדרת טיפוסי נתונים מותאמים, אך מעבר לכך YAML תומך בקידוד סקלרים (כמו מחרוזות, מספרים שלמים ומספרי נקודה צפה), רשימות ומפות.
הגדרת ערכים בקובץ YAML (בצורת key-value) מתבצעת באמצעות נקודתיים (:), צורת הגדרה שמבוססת על פורמט header-ים בדואר אלקטרוני כפי שמוגדר ב-RFC 0822 (תקן ARPA), והמפריד המשמש לתיחום בין directives מקורו בתקן הדואר האלקטרוני MIME (RFC 2046).
הגדרת רצפי מילוט (escape sequences) מתבצע בצורה דומה ל-C, והגדרת מחרוזות בעלות מספר שורות נעשה באמצעות רווחים בהשראת HTML.
תמיכה מובנית בכתיבה ובקריאה של קובצי YAML קיימת בשפות תכנות רבות.
כמה עורכי טקסט כמו Emacs, וסביבות פיתוח (IDE), כוללים יכולות המאפשרות עריכה פשוטה של מסמכי YAML, למשל קיבוץ של מבנים מקוננים או התראה אוטומטית על שגיאות תחביר.
סיומת הקובץ המומלצת למסמכי YAML היא .yaml (מאז 2006).
התקן הוצע לראשונה בשנת 2001 על ידי קלארק אוונס, שתכנן אותה יחד עם אינגי דוט נט ואורן בן-קיקי.
בתחילה הוגדר כי ראשי התיבות YAML משמען Yet Another Markup Language (עוד שפת סימון), אך לאחר מכן שונו ראשי התיבות ל-YAML Ain't Markup Language (YAML אינה שפת סימון) - החל מאפריל 2002.
YAML מאפשרת להגדיר רשימות ומפות במספר שורות, או בשורה בודדת / בתוך שורה (inline).
הגדרה של פריטים ברשימה במספר שורות נעשית באמצעות מקף ורווח לפני כל פריט:
בהגדרה של רשימה בשורה אחת הפריטים מופרדים בפסיק וברווח, עם סוגריים מרובעים לסימון תחילת וסוף הרשימה (בדומה ל-JSON):
הגדרת מיפוי key-value נעשית באמצעות תחביר של נקודתיים (:) המפרידות בין רכיבי המיפוי.
בהגדרה במספר שורות נעשה שימוש בהזחה, ובהגדרה בשורה אחת פריטי המיפוי מופרדים בפסיק וברווח, עם סוגריים מסולסלים לסימון תחילת וסוף המפה (בדומה ל-JSON):
--- # הגדרת מיפוי במספר שורות בהזחה
--- # הגדרת מיפוי בתוך השורה
בהגדרת מחרוזת אין צורך להוסיף סימני מירכאות.
ישנן מספר דרכים להגדרת מחרוזות בעלות מספר שורות.
כשמסמנים את תחילת המחרוזת באמצעות התו | נשמרים תווי ירידת השורה, וכשנעשה שימוש בתו < לסימון תחילת המחרוזת − פירוש המחרוזת יתעלם מירידות השורה ויתייחס אליהן כרווחים.
המחרוזת הבאה תכלול את תווי ירידת השורה:
המחרוזת הבאה תתעלם מתווי ירידת השורה - מלבד המקרה של השורה הריקה (שם תהיה ירידת שורה):
(בקוריאנית: YG 엔터테인먼트) היא סוכנות בידור דרום קוריאנית, שהוקמה בשנת 1996 על ידי יאנג היון-סוק.
החברה פועלת כחברת תקליטים, סוכנות כישרונות, חברת הפקת מוזיקה, חברת הפקת אירועים הפקת קונצרטים והוצאה לאור של מוזיקה.
בנוסף, החברה מפעילה מספר מיזמים תחת חברה בת ציבורית נפרדת בשם YG PLUS, הכוללת קו ייצור לביגוד, סוכנות לניהול גולף ומותגי קוסמטיקה.
להלן כל המוזיקאים והשחקנים החתומים בסוכנות, ב-YG Family וב-YG Stage.
YSL רקורדס (ידועה גם כיאנג סטונר לייף ויאנג סליים/סלאט לייף) היא חברת תקליטים, המבוססת באטלנטה, שהוקמה על ידי הראפר יאנג ת'אג.
החברה היא חותם של חברת התקליטים 300 אנטרטיינמנט.
בין אמני החברה נכללים גאנה, ליל קיד ועוד.
הקמת הלייבל הוכרזה ב-15 בנובמבר 2016, באמצעות סרטון שהעלה יאנג ת'אג בסנאפצ'ט ובו מציג את משרדו החדש.
הסרטון כולל גם נאום של מייסד 300 אנטרטיינמנט, קווין ליילס, ששיבח את הלייבל החדש.
בשנת 2017 הודיעה החברה על חתומה הראשון, הראפר גאנה.
במהלך הוצאת מיקסטייפים שונים באותה השנה, הודיעה החברה על חתומים נוספים, כשהראפר YoungBoy Never Broke Again הוחתם על עסקה משותפת בת 5 אלבומים עם YSL ואטלנטיק רקורדס, לאחר שבחר בה, מול עסקה עם חברת התקליטים של הראפר בירדמן, קאש מאני רקורדס.
ללייבל הצטרף גם הראפר ליל דיוק, לצד אחיותיו של ת'אג, דולי והיי-דורה.
ב-15 באוגוסט 2018 הודיע ת'אג על אלבום אוסף ובו חתומי החברה, למעט YoungBoy Never Broke Again, בשם Slime Language, אותו הוציא ביום הולדתו ה-27, ב-16 באוגוסט.
ב-12 בספטמבר, הכריז הראפר ליל בייבי על מיקסטייפ משותף עם גאנה בשם Drip Harder, אשר יצא ב-5 באוקטובר, תחת YSL, בשיתוף עם חברת התקליטים של ליל בייבי, קוואליטי קונטרול.
ב-22 בפברואר 2019 הוציא גאנה את אלבום הבכורה שלו, Drip or Drown 2, לאחר הסינגל שיצא מהאלבום, "One Call", שלווה בווידאו קליפ.
ב-14 ביוני הוציא ליל קיד את אלבום הבכורה שלו, Long Live Mexico, ממנו יצאו שלושה סינגלים, "Oh My God", "Proud of Me" ו-"Pull Up".
ב-28 בפברואר 2020 הוציא התקליטן והמפיק זייטובן מיקסטייפ משותף עם ליל קיד, ליל גוטיט וליל יאכטי בשם A-Team.
במרץ של אותה השנה, הודיע גאנה על אלבומו השני, Wunna.
הסינגל המוביל מתוכו, "Skybox", יצא לאור ב-6 במרץ לצד וידאו קליפ.
ב-3 באפריל, הוציאו יאנג ת'אג וגאנה את הסינגל "Quarantine Clean", שהופק על ידי טורבו דה גרייט.
למחרת, הסביר גאנה שהאלבום חווה בעיות בהוצאתו עקב מגפת הקורונה.
ב-22 במאי, יצא האלבום, שהגיע היישר אל מקום הראשון במצעד הבילבורד 200.
ב-7 באוגוסט 2020 הוציא ליל קיד את אלבום האולפן השני שלו, Trapped on Cleveland 3, באמצעות YSL רקורדס.
ב-18 בדצמבר 2020 הוציאו YSL את הסינגל "Take It to Trial", מאת יאנג ת'אג וגאנה בהשתתפות יאק גוטי, הסינגל הראשון מתוך אלבום האוסף Slime Language 2, שיצא לאור ב-16 באפריל 2021.
אמןשנת חתימההוצאות (תחת החברה)יאנג ת'אג201615ליל דיוק7גאנה20176דולי וייט1היי-דורה1סטריק3יאנג ג'ורדן1טי-שיין2נצ'י1צ'יט קוד1מאני גיים בו3YSL פארגו5ארטנה20183ליל קיד3אנפונק20191קארלי0אירולין מנשן20200גו1יאנג קאיו1וייט נייט20210
שנהפרטי האלבוםפרטים2019גאנה - Drip or Drown 2
פורמטים: הורדה דיגיטלית מיקום שיא: מקום שני בארצות הברית
חברת תקליטים: YSL רקורדס, 300 אנטרטיינמנט
פורמטים: הורדה דיגיטלית מיקום שיא: מקום 26 בארצות הבריתיאנג ת'אג - So Much Fun
פורמטים: הורדה דיגיטלית מיקום שיא: מקום ראשון בארצות הברית
תואר RIAA: פלטינה2020גאנה - Wunna
פורמטים: הורדה דיגיטלית, סטרימינג מיקום שיא: מקום 41 בארצות הברית
שנהפרטי האלבום2019היי-דורה ודולי וייט - Slimestas
פורמטים: הורדה דיגיטלית, סטרימינגסטריק - See You When I Land
שנהפרטי האלבוםפרטים2018יאנג ת'אג (עם YSL רקורדס) - Slime Language
פורמטים: הורדה דיגיטלית מיקום שיא: מקום שמיני בארצות הברית2019סטריק - The Machine, Vol.
פורמטים: הורדה דיגיטלית, סטרימינגסטריק - The Machine, Vol.
פורמטים: הורדה דיגיטלית, סטרימינג2021יאנג ת'אג וגאנה (עם YSL רקורדס) - Slime Language 2
חברת תקליטים: YSL רקורדס, 300
שנהפרטי האלבוםפרטים2016גאנה - Drip Season
פורמטים: הורדה דיגיטלית, סטרימינג2017ליל דיוק - Life In The Hills
פורמטים: הורדה דיגיטלית, סטרימינגגאנה - Drip Season 2
פורמטים: הורדה דיגיטלית, סטרימינגליל דיוק - Uber
יצא לאור: 3 באוקטובר 2017
פורמטים: הורדה דיגיטלית, סטרימינגליל דיוק - Lil Duke
פורמטים: הורדה דיגיטלית, סטרימינגליל דיוק - Blue Devil
פורמטים: הורדה דיגיטלית, סטרימינגליל דיוק - Hit Hard, Move Silent
פורמטים: הורדה דיגיטלית, סטרימינגליל דיוק - Uberman 2
פורמטים: הורדה דיגיטלית, סטרימינגגאנה - Drip or Drown
פורמטים: הורדה דיגיטלית, סטרימינג2018גאנה - Drip Season 3
פורמטים: הורדה דיגיטלית, סטרימינגליל דיוק - Reality Checc
פורמטים: הורדה דיגיטלית, סטרימינגגאנה (עם ליל בייבי) - Drip Harder
יצא לאור: 4 באוקטובר 2018
חברת תקליטים: קוואליטי קונטרול, YSL רקורדס, 300 אנטרטיינמנט, מוטאון, קפיטול
פורמטים: הורדה דיגיטלית, סטרימינג מיקום שיא: מקום רביעי בארצות הברית
תואר RIAA: פלטינה2020ליל קיד (עם זייטובן, ליל גוטיט וליל יאכטי) - A-Team
חברת תקליטים: YSL רקורדס, 300 אנטרטיינמנט, קוואליטי קונטרול, אלאמו רקורדס
פורמטים: הורדה דיגיטלית, סטרימינגיאנג ת'אג (עם כריס בראון) - Slime & B
חברת תקליטים: CBE, YSL רקורדס, 300 אנטרטיינמנט, RCA
פורמטים: הורדה דיגיטלית, סטרימינג מיקום שיא: מקום 24 בארצות הברית
Y: האיש האחרון היא סדרת דרמה פוסט-אפוקליפטית אמריקאית, המבוססת על סדרת הקומיקס באותו השם מאת בריאן ק.
הסדרה עלתה לשידור ב-13 בספטמבר 2021 בשירות "FX on Hulu".
עלילת הסדרה מתרחשת בעולם פוסט-אפוקליפטי שבו אירוע קטסטליסטי הורג כל יונק בעל הכרומוזום Y פרט לגבר אחד, יוריק בראון, וקוף המחמד שלו, אמפרסנד.
הסדרה עוקבת אחר יוריק בעודו חוצה את העולם החדש כשניצולותיו נאבקות עם אבדותיהן ומנסות לשקם את החברה העולמית, בראשות אמו של יוריק ונשיאת ארצות הברית המכהנת, ג'ניפר בראון.
ג'ניפר בראון (דיאן ליין) - נשיאת ארצות הברית המכהנת, אמם של יוריק והירו, וחברת קונגרס המשתייכת למפלגה הדמוקרטית אשר הופכת לנשיאת ארצות הברית.
בראון הייתה בעבר יו"ר ועדת מחלקת המודיעין של בית הנבחרים.
שרה בורגין / סוכנת 355 (אשלי רומנס) - אישה קשוחה, אינטליגנטית ומסתורית אשר חברה בארגון הביון הסודי טבעת קלפר.
סוכנת 355 מונתה על ידי נשיאת ארצות הברית לשמש כשומרת הראש של יוריק.
יוריק בראון (בן שנצר) - אמן הימלטות חובב אשר הופך לזכר הסיסג'נדר האחרון בעולם ששרד.
למרות שהוא לא שאפתן ובטלן הוא די חכם.
ליוריק יש קוף מחמד בשם אמפרסנד אשר הוא היונק הזכר היחיד ששרד.
הירו בראון (אוליביה תירלבי) - אחותו של יוריק אשר הייתה בעבר פרמדיקית.
בת' דה-ויל (ג'וליאנה קנפילד) - חברתו לשעבר של יוריק.
סם ג'ורדן (אליוט פלטשר) - גבר טרנסג'נדר והחבר הטוב ביותר של הירו.
נורה בריידי (מרין אירלנד) - יועצת עיתונות לשעבר של הנשיא המנוח טד קמפבל.
קימברלי קמפבל קנינגהאם (אמבר טמבלין) - בתו של הנשיא המנוח טד קמפבל ומחברת של ספרים רבי מכר התומכים בפריווילגיה גברית.
ד"ר אליסון מאן (דיאנה באנג) - גנטיקאית באוניברסיטת הרווארד אותה הנשיאה בראון בחרה על מנת שתחקור את יוריק על מנת ללמוד ממנו כיצד ניתן יהיה להציל את האנושות.
כריסטין פלורס (ג'ס סלגיירו) - ראש הסגל של הנשיא בראון.
ליסה מאריי (לורה דה קרטרט) - יועצת לשעבר בסגל של הנשיא המנוח קמפבל אשר מסייעת לנשיאה בראון.
הגנרלית פגי ריד (יאנה מקינטוש)
מרלה קמפבל (פריס ג'פרסון) - אשתו של הנשיא המנוח טד קמפבל והגברת הראשונה לשעבר.
רג'ינה אוליבר (ג'ניפר וויגמור) - הייתה אמורה במקור להפוך לנשיאה לאחר מותו של הנשיא קמפבל, אך היא לא הפכה לנשיאה משום שלפי ההערכות היא נהרגה.
רוקסן (מיסי פייל) - מנהיגת הכת "בנות האמזונה".
טד קמפבל (פול גרוס) - נשיא ארצות הברית לשעבר אשר השתייך למפלגה הרפובליקאית ונהרג כתוצאה מהמגפה המסתורית שהרגה בבת אחת את כל היצורים החיים בעל כרומוזום Y.
סוניה (קריסטן גוטוסקי) - אסירה לשעבר אשר משתייכת כעת לקהילת האסירות לשעבר של מריסוויל.
ב-14 באוקטובר 2015, נמסר על עיבודה של סדרת הקומיקס "Y: האיש האחרון" מאת בריאן ק.
ווהן ופיה גואררה למסך הטלוויזיה על ידי רשת "FX".
עוד נמסר כי ווהן עתיד להיות שותף בהפקת הסדרה לצדם של נינה ג'ייקובסון ובראד סימפסון.
ב-14 בנובמבר 2016, נודע כי מייקל גרין יהיה אמון על הפקת הסדרה הפוטנציאלית בפועל בנוסף לכתיבת התסריט לפרק הפיילוט עם ווהן.
ב-12 בינואר 2017, דווח כי רשת "FX" מצפה לקבל את התסריט בחודשים הקרובים.
ב-31 במאי 2017, הובהר כי גרין כתב אך ורק את התסריט, אותו ווהן קרא ואהב.
ב-21 ביולי 2017, אושר כי רשת "FX" קיבלה טיוטה של התסריט מגרין, אותו הבכירים אהבו וכי דיונים על הפקת הסדרה הפוטנציאליות עוד נמשכים.
ב-16 בינואר 2018, מנכ"ל "FX", ג'ון לנדגרף, התייחס להפקת הסדרה במהלך סיור העיתונות החורף השנתי של איגוד מבקרי הטלוויזיה ואמר: "[אנחנו מרגישים] די אופטימיים, לא לגמרי החלטנו סופית.
אבל קיבלנו לאחרונה תסריט שאני ממש אוהב, טיוטה שאנחנו מאוד אוהבים".
לנדגרף המשיך והעיר כי גרין זמין כעת להפקת הסדרה בעקבות פרישתו מהפקת "אלים אמריקאים".
ב-5 באפריל 2018, נודע כי רשת "FX" נתנה הזמינה רשמית פיילוט.
את הפיילוט היה צפוי להפיק גרין יחד עם אאידה מאשאקה קרואל, לצדם של מלינה מצוקאס, ג'ייקובסון, סימפסון ו-ווהן.
בנוסף, נמסר כי מצוקאס עתידה גם לביים את פרק הפיילוט.
ב-4 בפברואר 2019, נודע במהלך הסיור החורפי השנתי של איגוד מבקרי הטלוויזיה כי לסדרה הוזמנה עונה ראשונה, העתידה לעלות לשידור בשנת 2020.
באפריל 2019, גרין וקרואל פרשו מהפקת הסדרה בעקבות חילוקי דעות.
ביוני 2019, הוכרז כי אלייזה קלארק תחליף את קרואל וגרין.
בפברואר 2020, נמסר רשמית כי קלארק, נינה ג'ייקובסון ובראד סימפסון ו-ווהן יפיקו בפועל את הסדרה.
בנוסף אליהם, מצוקאס משמשת גם כמפיקה בכירה, וכך גם המפיקה מרי ג'ו וינקלר-איופדרה, בעוד נלי ריד משמשת כמפיקה.
במאי 2020, פורסם כי שם הסדרה השתנה מ-"Y" ל-"Y: האיש האחרון" (כשם סדרת הקומיקס עליו הוא מבוסס).
ב־22 ביוני 2020, פורסם כי הסדרה תעלה לשידור בשירות "FX on Hulu" במקום רשת הכבלים הליניארית של FX.
באוקטובר 2020, פורסם כי במקביל להיותה מפיקת הסדרה בפועל, אלייזה קלארק תהיה אמונה על כתיבת שני הפרקים הראשונים, אותם תביים לואיז פרידברג.
בנוסף, רשת "FX" אף הודיעה שכל העונה הראשונה תבוים על ידי במאיות.
הסדרה עתידה לעלות לשידור ב-13 בספטמבר 2021.
ביולי 2018, נמסר כי דיאן ליין, בארי קוגן, אימוג'ן פוטס, לאשנה לינץ', ג'וליאנה קנפילד, מרין אירלנד, אמבר טמבלין וטימותי האטון לוהקו לצוות השחקנים של פרק הפיילוט.
בפברואר 2020, הוכרז כי קוגן עזב את צוות השחקנים וכי דמותו של יוריק תגולם על ידי שחקן חדש.
מאוחר יותר באותו החודש, נמסר על ליהוקו של בן שנצר לדמותו של יוריק.
במרץ 2020, פורסם כי אליוט פלטשר לוהק לדמותו של סם ג'ורדן, חברו הטוב ביותר של יוריק.
באוקטובר 2020, אשלי רומנס ואוליביה תירלבי לוהקו לצוות השחקנים ונמסר שהן יחליפו את לינץ' ופוטס, בהתאמה.
עוד נמסר כי האטון כבר לא היה חלק מצוות השחקנים בשל חזרתה של הסדרה לתהליכי הפקה מחודשים, ושאותו יחליף פול גרוס.
באוקטובר 2020, נודע כי דיאנה באנג לוהקה לצוות השחקנים.
צילומי הפיילוט המקורי החלו ב-20 באוגוסט 2018. על פי הדיווחים, בין הלוקשיינים נכלל פרל ריבר, ניו יורק.
בפברואר 2020, נחשף כי צילומי הסדרה עתידים להתחיל באפריל.
עם זאת, הפקת הסדרה הושבתה בעקבות מגפת הקורונה.
צילומי הסדרה החלו במיסיסוגה שבקנדה ב-26 באוקטובר 2020 והסתיימו ב-23 ביולי 2021.
Y2HACK הוא כנס ההאקרים הראשון בישראל שהתקיים בשנת 2000, בשנת 2004 התקיים Y2HACK4, כנס ההאקרים השני בישראל והיו כנסים בינלאומיים.
המארגנת של שני הכנסים הייתה נאורה שם שאול.
נערך בין ה-28 ל-30 במרץ 2000, במרכז הירידים, תל אביב, בחסות אנשים ומחשבים ונטוויז'ן.
ארגנה אותו נאורה שם שאול, היועצים הטכנולוגיים היו: נמרוד קרת, לירז סירי ואורן תירוש, ניר מטרסו היה אחראי על המיתוג, ונכחו בו כ-400 איש.
בכנס דנו בחופש המידע, אבטחת מידע וחופש הביטוי.
השתתפו בו המתכנת וההאקר האמריקאי ג'ון דרייפר (קפטן קראנץ') וההאקר הגרמני אנדי מילר-מגון מארגון Chaos Computer Club (CCC) והתקיימה שיחת טלפון עם ההאקר האמריקאי קווין מיטניק נציגי שירות הביטחון לא נכחו רשמית בכנס.
התקיים ב-16 בנובמבר 2004 בתל אביב.
מארגנת הכנס הייתה נאורה שם שאול, היועצים הטכנולוגיים היו: נמרוד קרת, קרן אלעזרי וערן ורד.
ניר מטרסו היה אחראי על המיתוג.
הוא התקיים במועדון TLV שבנמל תל אביב ומאות הכרטיסים נרכשו בלילה הראשון שפורסם על קיומו.
בכנס דנו בקוד פתוח, תרבות דיגיטלית, פשע מקוון, חוקי מחשב, הוקרנו סרטי האקרים, נערך חידון נושא פרסים והיה תא וידויים שבו האקרים יוכלו למרק את מצפונם.
נערכה תחרות בה קבוצות של האקרים ניסו לפרוץ לרשת של רעותה ונלמדו טכניקות פריצה.
המשחקים והפעילויות היו במסורת של כנסי האקרים בינלאומיים כמו DEF CON , הנערך בארצות הברית כל שנה וכמו Hacking in Progress האירופי , הנערך מדי 4 שנים בהולנד.
למשתתפים ניתנה אפשרות להירשם באמצעות כינוי וללא שם מלא ונאסרה כניסת צוותי עיתונות וצלמים לשטח הכנס.
בכנס השתתפו כ-800 אנשים וחולק בו הספר הקתדרלה והבזאר שיצא לכבוד הכנס.
השווי המשולב של חברות YC המובילות הוא יותר מ-600 מיליארד דולר נכון לינואר 2023. האקסלרטור החל בבוסטון ובמאונטן ויו, התרחבה לסן פרנסיסקו ב-2019, והייתה כולה מקוונת במהלך מגפת הקורונה.
פורבס תיארה את החברה ב-2012 כאחד ממאיצי החברות המצליחים ביותר בעמק הסיליקון.
Y Combinator הוקמה ב-2005 על ידי פול גרהם, ג'סיקה ליווינגסטון, רוברט טאפן מוריס וטרבור בלקוול.
מ-2005 עד 2008, תוכנית אחת התקיימה בקיימברידג', מסצ'וסטס ותוכנית אחת במאונטיין ויו, קליפורניה.
כש-Y Combinator גדלה ל-40 השקעות בשנה, ניהול שתי תוכניות הפך ליותר מדי.
בינואר 2009, Y Combinator הודיעה כי התוכנית בקיימברידג' תיסגר וכל התוכניות העתידיות יתקיימו בעמק הסיליקון.
ב-2009, Sequoia Capital הובילה סבב השקעה של 2 מיליון דולר בישות של Y Combinator כדי לאפשר לה להשקיע בכ-60 חברות בשנה.
ב-2010, Sequoia הובילה גיוס כספים של 8.25 מיליון דולר עבור Y Combinator כדי להגדיל עוד יותר את מספר החברות שהחברה יכלה לממן.
ב-2011, יורי מילנר ו-SV Angel הציעו השקעה ניתנת להמרה בסך 150,000 דולר לכל חברת Y Combinator.[15] הסכום שהושקע בכל חברה שונה ל-80,000 דולר כאשר קרן Start Fund חודשה.
מייקל סייבל הצטרף ל-Y Combinator כשותף חלקי בינואר 2013 ומאוחר יותר הפך לשותף מלא ב-2014. בספטמבר 2013, Y Combinator החלה לממן ארגונים ללא כוונת רווח שהתקבלו לתוכנית לאחר בחינת הרעיון עם Watsi.
ב-2014, סם אלטמן החליף את גרהם כנשיא Y Combinator.
ב-2014, Y Combinator החלה בעסקה חדשה עבור חברות הזנק, והציעה 150,000 דולר תמורת 7 אחוז מהבעלות.
ב-2014, אלטמן הודיע על שותפות עם Transcriptic כדי לספק תמיכה מוגברת לקהילה ההולכת וגדלה של חברות ביוטכנולוגיה ב-Y Combinator.
ב-2015, הוא הודיע על שותפות עם Bolt ותמיכה מוגברת בחברות חומרה.
תוכנית YC Fellowship הוכרזה ביולי 2015, עם המטרה לממן חברות בשלב הרעיון או האב-טיפוס.
קבוצת YC Fellowship הראשונה כללה 32 חברות שקיבלו מענק ללא הון תמורה במקום השקעה.
בינואר 2016, Y Combinator שינתה את תוכנית המלגות, כאשר החברות המשתתפות קיבלו השקעה של 20 אלף דולר תמורת 1.5 אחוז מהבעלות.
ההון מבנה כנכס המיר שהופך למניות רק אם לחברה יש הנפקה ראשונית לציבור (IPO), או אירוע מימון או רכישה המעריכים את החברה ב-100 מיליון דולר או יותר.
ב-2016, Y Combinator הודיעה כי השותפים שלה יבקרו ב-11 מדינות כדי לפגוש מייסדים וללמוד יותר על האופן שבו הם יכולים לעזור לקהילות סטארט-אפ בינלאומיות.
אותן 11 מדינות היו ניגריה, דנמרק, פורטוגל, שוודיה, גרמניה, רוסיה, ארגנטינה, צ'ילה, מקסיקו, ישראל והודו.
ב-2017, Y Combinator השיקה את Startup School, קורס מקוון ששחרר סרטונים ציבוריים ואימן חברות הזנק בודדות.
יותר מ-1500 חברות הזנק סיימו את התוכנית בשנה הראשונה שלה.
ב-2018, Y Combinator הודיעה על מחזור חדש של בתי ספר להזנקים.
לאחר תקלת תוכנה, כל 15,000 חברות ההזנק שהגישו בקשה לתוכנית התקבלו, רק כדי לגלות כמה שעות מאוחר יותר שהן נדחו.
אבל הזעם שבא בעקבות זה גרם ל-Y Combinator לשנות שוב כיוון והחליטה דרך בלוג רשמי לקבל את אותן 15,000 חברות.
כיום, כל חברה מתקבלת להצטרף ל-YC Startup School ללא הגבלות.
באותה שנה, הודיעה כי לו צ'י, מנכ"ל Baidu ו-Bing לשעבר, יצטרף לחברה כמנכ"ל YC סין.
Y Combinator הודיעה כי לו עזב את YC בנובמבר 2019 וכי החליטה שלא לקדם תוכנית בסין.
ב-2019, ג'ף רלסטון החליף את אלטמן כנשיא Y Combinator.
מחזור הקיץ 2020 נערך באופן מקוון באמצעות וידאו-טלפוניה בשל מגפת הקורונה.
בינואר 2022, YC הודיעה על עסקה סטנדרטית חדשה של 500,000 דולר (125,000 דולר עבור 7% ועוד 375,000 דולר נוספים על בסיס מכשיר בטוח ללא תקרה עם MFN).
בקיץ 2022, Y Combinator הקטינה בכוונה את מספר הסטארטאפים במאיץ שלה ב-40% מ-414 חברות ל-250 חברות.
בינואר 2022, רלסטון הודיע שגארי טן יחזור ל-YC כנשיא ומנכ"ל החל מנובמבר 2023.
ב-2024 החלה Y Combinator לראשונה לעודד באופן פעיל סטארט־אפים בתחום הביטחון להגיש בקשות למימון.
במרץ 2025, הודיע מייקל סייבל ברשת החברתית X כי לאחר יותר מ-12 שנים באקסלרטור Y Combinator, הוא עובר לתפקיד של "שותף אמריטוס".
Y Combinator מראיינת ובוחרת שתי קבוצות של חברות בכל שנה.
החברות מקבלות סך של 500,000 דולר במימון ראשוני וכן עצות, וקשרים.
ארגונים ללא כוונת רווח מקבלים תרומה של 100,000 דולר.
התוכנית כוללת "שעות קבלה", שבהן מייסדי סטארט-אפ נפגשים באופן אישי ומשתתפים בפגישות קבוצתיות.
המייסדים משתתפים גם במפגשים שבועיים שבהם אורחים ממערכת האקו-סיסטם של עמק הסיליקון (יזמים מצליחים, משקיעי הון סיכון וכו') מדברים למייסדים.
המוטו של Y Combinator הוא "ליצור משהו שאנשים רוצים".
התוכנית מלמדת מייסדים כיצד לשווק את המוצר שלהם, לשפר את הצוותים ומודלים העסקיים שלהם, להשיג התאמה בין המוצר לשוק, ולהגדיל סטארט-אפ לעסק בצמיחה גבוהה, ועוד.
התוכנית מסתיימת ביום ה"דמו", שבו סטארטאפים מציגים את העסקים והטכנולוגיות שלהם בפני משקיעים פוטנציאליים.
Y Combinator מפעילה תוכניות וקרן נוספות המיועדות לתמוך ולהשקיע בסטארטאפים שכבר סיימו את תוכנית המאיץ העיקרית.
תוכנית סדרת A, תוכנית YC לאחר סדרה A, תוכנית הצמיחה של YC וקרן ההמשכיות של YC מנוהלות על ידי אותה הקבוצה ומתמקדות בסיוע לסטארטאפים בצמיחה מהירה של YC, וסטארטאפים המגייסים מימון סדרה B של 20 מיליון עד 100 מיליון דולר.
Y Combinator הציגה תוכניות נוספות מאז 2015:
ביולי 2015, Y Combinator הציגה את תוכנית YC Fellowship המיועדת לחברות בשלב מוקדם יותר מהתוכנית העיקרית.
באוקטובר 2015, Y Combinator הציגה את קרן ההמשכיות של YC.
הקרן מאפשרת ל-Y Combinator לבצע השקעות פרו-רטה בחברות הבוגרות שלהן עם שווי של פחות מ-300 מיליון דולר.
Y Combinator גם תשקול להוביל או להשתתף בסבבי מימון צמיחה מאוחרים יותר עבור חברות YC.
מעבדת המחקר ללא כוונת רווח YC Research הוכרזה באוקטובר 2015. חוקרים מקבלים שכר כעובדים במשרה מלאה ויכולים לקבל הון ב-Y Combinator.
OpenAI היה הפרויקט הראשון שבוצע על ידי YC Research, ובינואר 2016 הוכרז גם מחקר שני על הכנסה בסיסית.
פרויקט נוסף הוא מחקר על ערים חדשות.
הפיזיקאי הקוונטי האוסטרלי מייקל נילסן הוא עמית מחקר ב-YC Research מאז 2017.
באוקטובר 2015, YC הציגה את YC Research כדי לממן מחקר יסודי ארוך-טווח.
נשיא YC סם אלטמן תרם 10 מיליון דולר.
במהלך 2017–2019, YC השיקה את Startup School, תוכנית סדרה A, תוכנית הצמיחה של YC, עבודה בסטארטאפ ו-YC סין.
במרץ 2019, דווח כי Y Combinator מעבירה את משרדה הראשי לסן פרנסיסקו.
נכון לסוף 2021, Y Combinator השקיעה ביותר מ-3,000 חברות, רובן למטרות רווח.
ארגונים ללא כוונת רווח יכולים גם להשתתף בתוכנית ה-YC העיקרית.
ג'ושוע עומארו מארלי הידוע בשם הבמה YG מארלי (YG Marley) הוא זמר וכותב שירים אמריקאי.
הוא בנו של הראפרית לורן היל ושחקן הפוטבול רוהאן מארלי, ונכדו של המוזיקאי הרגאיי בוב מארלי.
הוא התפרסם בעיקר על ידי סינגל הבכורה שלו "Praise Jah in the Moonlight", שנכנס למצעד האמריקאי בילבורד הוט 100, והגיע לעשירייה במצעד הסינגלים הבריטי.
ג'ושוע עומארו מארלי בולד ב-5 בדצמבר 2001 בבוורלי הילס, קליפורניה.
הוא בנם של הראפרית לורן היל ושחקן הפוטבול רוהאן מארלי.
הוריו לא נישאו אך היו לשניים זוגיות במשך 15 שנים; הוא נכדו של המוזיקאי הרגאיי בוב מארלי.
למארלי מספר אחים, וחלק כמחצה; הכלול את אחותו הדוגמנית סלה מארלי ואחיו למחצה שחקן NFL לשעבר ניקו מארלי.
מארלי גדל בדרום אורנג', ניו ג'רזי.
במהלך ילדותו מארלי הצטרף לעיתים לאמו על הבמה בהופעות שהופיעה.
בשנת 2013, הוא ביצע בשירה בשירים של אמנים אחרים/אמו במהלך המופעים.
בשנת 2017, הוא הצטלם לקמפיין דוגמנות עבור אורבן, ועשה את קמפיין לצד אחותו, סלה.
בפברואר 2018, מארלי הצטרף לאמו במהלך הופעתה במסיבת שבוע האופנה בניו יורק.
בשנת 2020, הצהיר מארלי לבילבורד שהוא עובד על שיר חדש.
בשלהי 2023, החל מארלי לבצע שיר שכתב במהלך סיבוב של היל לציון 25 שנה ליציאה של אלבום סולו הבכורה של אמו, The Miseducation of Lauryn Hill.
קטעי הווידאו מהופעותיו הפכו לוויראלים ברשתות החברתיות, בעיקר בטיקטוק.
ב-25 בדצמבר 2023, הוציא לאור מארלי את הסינגל הראשון והרשמי שלו "Praise Jah in the Moonlight".
במהרה הסינגל הפך ללהיט, והגיע למקום הראשון במצעד האמריקאי והגלובלי Soptify Viral 50.
בינואר 2024, הוכרז שהוא יושמע ויהיה כשיר בולט בפסטיבל המוזיקה "Coachella" משנת 2024. בפברואר, "Praise Jah in the Moonlight" הגיע למקום הראשון במצעד בניו זילנד; ונכנס לרשימה בבילבורד הוט 100 האמריקאי.
השיר הגיע לעשירייה במצעד הסינגלים הבריטי ובנורווגיה.
שם שנה מיקומי שיא אלבום ארצות הברית אוסטרליה קנדה אירלנד ניו זילנד נורווגיה בריטניה בילבורד גלובל 200 "Praise Jah in the Moonlight" 2023 60 22 21 15 1 8 5 20 ללא
הוא אלבום הבכורה של הראפרית האמריקאית אייס ספייס.
האלבום יצא לאור ב-26 ביולי 2024, על ידי חברות התקליטים קפיטול רקורדס ו-10K Projects.
הקריירה של הראפרית האמריקאית אייס ספייס החלה בשנת 2021 לאחר שהוציאה כמה שירים.
בספטמבר 2022, היא הוחתמה בחברות התקליטים 10K Projects ו-קפיטול רקורדס.
ספייס צברה פופולריות במהלך יציאת המיני-אלבום הבכורה שלה (2023).
ספייס זכתה להכניס ארבעה להיטים מובילים למצעד בילבורד הוט 100 - "Boy's a Liar Pt.
ב-31 בינואר 2024, הודיעה ספייס שאלבום הבכורה שלה, שכותרתו , יצא לאור באמצע שנת 2024. היא הצהירה שהוא כמעט ומוכן כבר, ו"שיתוף פעולה מטורף" "ננעל" יומיים לפני הריאיון שהתנהל.
World Tour" שיחל ב-4 ביולי 2024 ויסתיים ב-31 באוגוסט.
ב-12 ביולי 2024, ספייס וסנטרל סי הוציאו את "Did It First", שתואר על ידי Uproxx כמסלול ג'רזיס קלאב, דריל בריטי, שהיה "100% [של אייס ספייס] משלו" עם צליל "דחף" ייחודי.
+מקבץ רשימות של גופים אשר דירגו את האלבום שם הארגוןרשימהמיקוםמקוררולינג סטון100 האלבומים הטובים ביותר לשנת 202473
+ תאריכי יציאות לאור ופורמטים עבור אזורתאריך יציאהפורמט (ים)חברת תקליטיםהערותכלל העולם26 ביולי 2024הורדה דיגיטלית • הזרמת מוזיקה • תקליטור • תקליט10K Projects • קפיטול
Y בלילה הייתה תוכנית טלוויזיה בישראל לנוער ששודרה משנת 2001 עד 2003.
התוכנית היא תוכנית ייעוץ ואירוח לצעירים ששודרה בכל יום בלילה.
בכל תוכנית העלו לשידור כמה מאזינים, שוחחו איתם וייעצו להם בנושאים שונים, בעיקר בנושאי אהבה וסקס.
התוכנית שודרה בערוץ YTV ב-yes וצולמה באולפני רול בגבעתיים.
את התוכנית ערכה אילנית סימן טוב.
כשעלתה לשידור ב-2001, הגישו אותה תמיר קמחי, אריק משעלי, ליאון רוזנברג, מורן אייזנשטיין, שירז טל ושירי בן ארי.
ב-2003 המגישה שירי בן ארי עזבה את התכנית ובמקומה הגישו שירי הלר ומורן סטויצקי.
YCR (ראשי תיבות: Year/Citations/Relative) הוא מדד ביבליומטרי בקוד פתוח המשמש להערכת ההשפעה המדעית של מאמרים אקדמיים.
המדד מדרג מאמרים ברמת המאמר הבודד, תוך נרמול לפי תחום מחקר ושנת פרסום.
מטרתו היא לאפשר לחוקרים, עורכים וצוותים קליניים לסנן כמויות גדולות של פרסומים ולזהות מאמרים בעלי בולטות יחסית בתחומם.
המדד מבוסס על עקרונות של מדע פתוח להערכת השפעתם היחסית של מאמרים מדעיים, בעיקר בתחומי הביו-רפואה והאונקולוגיה.
המדד פותח כיוזמה בלתי תלויה וללא מטרות רווח.
המידע הגולמי מבוסס על מאגר המידע הפתוח openalex, והאלגורימיקה מוצגת לבחינה בצורה גלויה.
במדעי הביבליומטריקה, חלק גדול מהמדדים הקיימים מתבססים על מאפיינים ברמת כתב העת או על מסדי נתונים סגורים.
מדדים ברמת כתב עת – מדדים כמו Impact Factor מודדים השפעה ממוצעת של כתב עת, אך אינם מבחינים בין מאמרים בולטים במיוחד לבין מאמרים בעלי השפעה נמוכה באותו כתב עת.
חוסר שקיפות – מדדים מסחריים רבים נשענים על נתונים סגורים ואלגוריתמים שאינם נגישים לקהל הרחב, ולכן קשה לבקר אותם או לשחזר את תוצאותיהם.
ה־YCR-index פותח כדי לתת מענה לבעיות אלו.
הוא מבוסס כולו על נתונים פתוחים, קוד פתוח ואלגוריתמים מתועדים, וכיום הוא מותאם במיוחד למחקר באונקולוגיה.
עם זאת, המפתחים מציינים כי ניתן להרחיבו לתחומים נוספים במדעי הרפואה והביולוגיה.
המדד מחשב ציון לכל מאמר באמצעות שילוב של שלושה רכיבים עיקריים:
Year (שנת פרסום) – מאפשר השוואה הוגנת למאמרים מאותו פרק זמן.
Citations (מספר הציטוטים) – משקף את כמות ההתייחסויות למאמר.
Relative (ציון יחסי) – בוחן את ביצועי המאמר ביחס למאמרים אחרים באותו תחום ובאותה שנה.
רכיב זה מבוסס על גרסה פתוחה של Relative Citation Ratio (RCR) שפותח במקור על ידי ה־NIH.
לדוגמה בלבד, מאמר אונקולוגי שפורסם בשנת 2019 וצבר מעל 40 ציטוטים בשנים הראשונות לפרסומו, עשוי לקבל ציון YCR גבוה במיוחד בהשוואה לשאר מאמרי האונקולוגיה מאותה שנה.
ציון זה מאפשר לחוקרים להבין במהירות את מידת הבולטות היחסית של המאמר.
העיקרון הבסיסי של החישוב הוא:
YCR = מספר הציטוטים בפועל ÷ מספר הציטוטים הצפוי
YCR > 1.0 – מאמר מצוטט יותר מהממוצע, נחשב משפיע מהממוצע.
YCR ≈ 1.0 – מאמר ברמה ממוצעת יחסית לתחום ולשנה.
YCR < 1.0 – מאמר מצוטט פחות מהמצופה.
הנוסחה הפורמלית מתבססת על היחס בין CPY (קצב הציטוטים בפועל) לבין ECR (קצב הציטוטים הצפוי).
חישוב ה־YCR מתבסס על מאגר OpenAlex – פלטפורמת קוד פתוח המכילה מידע ביבליוגרפי מקיף, לרבות מזהי DOI, רשומות ציטוט, שיוכים לתחומי מחקר ועוד.
המאגר מאפשר ניתוח אוטומטי של מיליוני מאמרים אקדמיים, ועל בסיסו מחושב ערך ה־YCR לכל פרסום.
היישום העיקרי של המדד הוא תוסף דפדפן חינמי ל־Google Chrome, המציג את הציון של YCR לצד מאמרים ב־Google Scholar, ב־PubMed, ובכל עמוד בעל DOI.
בכך הוא מאפשר לחוקרים לסנן במהירות רשימות ארוכות של מאמרים ולזהות את אלו שראויים לבדיקה מעמיקה יותר.
המדד מיועד לשימוש על ידי:
חוקרים, לצורך סינון יעיל של ספרות והערכת השפעת מאמריהם.
קרנות מימון, כאמצעי עזר להערכת חשיבותו של מחקר טרם מתן מענקים.
מוסדות אקדמיים וועדות מינויים, לשם הערכת הישגים מדעיים.
כתבי עת מדעיים, במסגרת הערכת תרומתם היחסית של מאמרים.
עיתונאים מדעיים וגופים ציבוריים, לצורך איתור מחקרים בולטים.
YAFFS (קיצור מאנגלית של Yet Another Flash File System) היא מערכת קבצים שתוכננה ונכתבה על ידי צ'ארלס מאנינג עבור חברת Aleph One.
YAFFS1 הייתה הגרסה הראשונה של מערכת הקבצים ותוכננה עבור זיכרונות NAND שהיו קיימים באותה תקופה.
העבודה על מערכת הקבצים החלה בשנת 2002, והיא שוחררה מאוחר יותר באותה שנה.
העבודה הראשונית מומנה על ידי טובי צ'רצ'יל בע"מ וחברת ברייטסטאר הנדסה.
השבבים הישנים להם פותחה מערכת הקבצים בדרך כלל אפשרו בתנאים מסוימים כתיבה נוספת לתוך בלוק זיכרון גם ללא מחיקה של כל הבלוק.
מערכת הקבצים ניצלה את זה – דף מלוכלך סומן על ידי כתיבה לבית ספציפי, מה שאפשר לא לכתוב את כל הבלוק מחדש.
בשבבים חדשים יותר היו דפים גדולים יותר עם דרישות כתיבה מחמירות יותר (יש לשיטה זו כמה יתרונות) ולפיכך יתרון זה הפך להיות לא רלוונטי.
YAFFS2 תוכננה להתאים לשבבים החדשים הללו.
זה התבסס על קוד המקור של YAFFS1, כאשר ההבדל העיקרי הוא שהמבנים הפנימיים אינם בגודל קבוע של 512 בתים, וכל דף כולל מספר סידורי של הבלוק.
YAFFS היא מערכת קבצים מבוססת לוגים, אשר מעניקה עדיפות גבוהה לעקביות המידע.
המטרה המשנית של YAFFS היא ביצועים גבוהים, ובדרך כלל תהיה יעילה יותר מרוב האלטרנטיבות.
היא גם נועדה להיות ניידת והייתה בשימוש בלינוקס ומערכות הפעלה מבוססות זמן אמת.
גרסה מסוג 'YAFFS/Direct' משמשת במצבים בהם אין מערכת הפעלה, יש לה את אותה ליבת מערכת אך ממשק פשוט יותר הן לקוד העילי הן לקוד הנמוך יותר והן לחומרה של הזיכרון.
(מאנגלית: יאהו!) היא ספקית שירותי אינטרנט אמריקנית, שמפעילה שירותי אינטרנט, לרבות הפורטל יאהו!.
החברה נוסדה על ידי דייוויד פיילו וג'רי יאנג במרץ 1995. החברה מפעילה את פורטל האינטרנט יאהו!, מנוע החיפוש Yahoo Search ושירותים אחרים, הכוללים את My Yahoo!, Yahoo Mail, Yahoo News, Yahoo Finance, Yahoo Sports ופלטפורמת הפרסום שלה, Yahoo!
הוא במקום השמיני באתרי האינטרנט הפופולריים ביותר בעולם, עם מעל 3.8 מיליארד כניסות בכל חודש.
כיום, המשרד הראשי של החברה נמצא בסאניווייל, קליפורניה.
ביולי 2016 הוסכם על מכירת עסקי הליבה של החברה לוורייזון תקשורת, כשהתכנון הוא שלאחר מכן יאהו תשנה את שמה ותהפוך לחברת החזקות.
האתר הוקם כמדריך אתרים ללא מנוע חיפוש בינואר 1994, בשם "המדריך של דייוויד וג'רי לרשת", על ידי דייוויד פיילו וג'רי יאנג בעת שלמדו באוניברסיטת סטנפורד.
באפריל 1994 שמו שונה ליאהו – שם מתוך הספר מסעי גוליבר מאת ג'ונתן סוויפט, המתאר אדם פראי.
נרשמה כחברה בע"מ במרץ 1995, ובאותה שנה החל לצאת לאור מגזין האינטרנט יאהו!.
במרץ 2004 החברה השיקה מנוע חיפוש עצמאי, במקום מנוע החיפוש שהיה מבוסס על מנוע החיפוש של גוגל.
במהלך ההנפקה הראשונית של מניות החברה בבורסת נאסדאק, ב-12 באפריל 1996, נמכרו 2.6 מיליון מניות במחיר של 13 דולר למניה, בסכום כולל של 33.8 מיליון דולר.
בינואר 2000 המניה הגיעה למחיר שיא של 475 דולר, ובספטמבר 2001, לאחר התפוצצות בועת הדוט-קום, נפלה המניה למחיר שפל של 8.11 דולר.
השקעה בחברת האינטרנט הסינית עליבאבא
בקיץ 2005 רכשה יאהו 39% ממניות חברת המסחר האלקטרוני הגדולה בסין, עליבאבא (Alibaba Group), תמורת מיליארד דולר במזומן.
רכישה זאת הקנתה ליאהו 35% מזכויות ההצבעה בחברת עליבאבא.
מטרתה של יאהו הייתה ליצור עם עליבאבא את חברת האינטרנט הגדולה והמגוונת ביותר בסין, כנגד גוגל שניסתה גם היא להרחיב את פעילותה בסין.
ב-2012 מכרה יאהו 40% ממניותיה בקבוצת עליבאבא תמורת כ-7.1 מיליארד דולר.
בנובמבר 2007 הונפקה חברת עליבאבא בבורסת הונג קונג, בהנפקה שנחשבה לשנייה בגודלה לאחר הנפקת גוגל ב-2004. הנפקת עליבאבא סיפקה חיתום יתר של פי 150 וגיוס של 1.5 מיליארד דולר.
בשל הביקוש הרב למניות החברה, זינקה מניית עליבאבא ב-193% בתום יום המסחר הראשון.
בספטמבר 2014 הונפקה עליבאבא בבורסה לניירות ערך בניו יורק.
אף על פי שהערכות אנליסטים לפני ההנפקה ניבאו הנפקה גדולה ומשמעותית, גם האופטימיים ביותר חזו הנפקה של פחות מ־21 מיליארד.
בפועל ההנפקה גייסה 25 מיליארד דולר, מה שהפך אותה להנפקה הגדולה בהיסטוריה,
בהנפקה מכרה יאהו, כפי שסוכם מראש, 122 מיליון מניות ונשארה עם אחזקה של 16.3%, ממכירה זו הרוויחה יאהו כ־8.3 מיליארד דולר.
התחרות מול הגורמים המרכזיים בשוק
בראשית המאה ה-21 הייתה יאהו!
במהלך שיווקי כשהיא מנסה מצד אחד לצמצם את הפער מול גוגל בשוק החיפוש ומצד שני להגדיל את סל השירותים שלה.
מוצריה המרכזיים של יאהו הם: מנוע החיפוש Yahoo!
Finance לענייני כלכלה ושוק ההון, Yahoo!
Weather שהוא חלק מפורטל התוכן של יאהו, Yahoo!
יאהו הציעה לרכוש את גוגל תמורת מיליארד דולר ובשנת 2006 תמורת סכום דומה את פייסבוק, אולם בשני המקרים נענתה בשלילה.
פתיחת מרכז מחקר ופיתוח של יאהו!
במרץ 2008 השיקה יאהו מרכז מחקר ופיתוח בחיפה, בשכנות למרכז הפיתוח של מיקרוסופט.
לתפקיד מנהל המרכז החדש מונה ד"ר רוני למפל, מומחה לארגון ואחזור מידע שעבד קודם לכן במעבדת המחקר של יבמ, והתמקד במחקר ופיתוח של טכנולוגיות עבור מערכות חיפוש ארגוני.
מעבדת המחקר של יאהו עוסקת בעיקר בתחום החיפוש ברשת.
למפל הצהיר בטקס פתיחת המרכז החדש שמטרתה של יאהו היא "לשנות את חוקי המשחק" בחיפוש ברשת ולשם כך ברצונו לגייס את מיטב המוחות הטכנולוגיים בישראל.
הצעת הרכש של מיקרוסופט (2008)
בחודש פברואר 2008 הגישה מיקרוסופט הצעת רכש בסך 44 מיליארד דולר עבור יאהו, הצעה המשקפת ערך של 31 דולר למניה, אולם הנהלת יאהו סירבה.
בתגובה לכך איים מנכ"ל מיקרוסופט, סטיב בלמר, לבצע השתלטות עוינת ולהחליף את מועצת המנהלים של יאהו.
ב-3 במאי 2008, נפגש באלמר עם ג'רי יאנג, מייסד ומנכ"ל יאהו.
בפגישה העלה בלמר את הצעתו ל-47.5 מיליארד, הצעה המשקפת 33 דולר למניית יאהו.
יאנג דחה זאת וסירב למחיר שהוא פחות מ-37 דולר למניה (כ-53 מיליארד דולר).
בתגובה לכך הודיעה מיקרוסופט שהיא אינה מעוניינת יותר ברכישת יאהו.
רצונה של מיקרוסופט לרכוש את מוצר החיפוש של יאהו (Yahoo!
Search) המחזיק בנתח שוק של 20% משוק החיפוש בארצות הברית, בא בשל העובדה שמנוע החיפוש של מיקרוסופט (בינג) מחזיק בנתח שוק של 10% בלבד.
חברת גוגל מחזיקה ב-70% מתחום החיפוש בארצות הברית.
ב-14 במאי 2008 שלח המיליארדר קרל אייקאן מכתב להנהלת יאהו שבו הודיע כי רכש 59 מיליון מניות של יאהו והעמיד לבחירה 10 מועמדים מטעמו לדירקטוריון החברה.
אייקאן ציין שבכוונתו לרכוש מניות של יאהו בשווי כולל של 2.5 מיליארד דולר, במטרה לאלץ את הנהלת יאהו לקבל את הצעת הרכש של מיקרוסופט.
המיליארדר, אייקאן ידוע בניסיונותיו בעבר לבצע השתלטות עוינת על חברות שונות.
בתגובה לכך דחה יו"ר יאהו, רוי בוסטוק, את טענותיו של אייקאן בכך שיאהו נהגה בחוסר היגיון לגבי הצעתה של מיקרוסופט.
בוסטוק ציין כי יאהו עדיין פתוחה לקבל הצעת רכש במחיר הנכון.
רכישת מניותיה של יאהו על ידי אייקאן התבצעה לקראת אספת בעלי המניות השנתית של יאהו ב-3 ביולי 2008, בה התכוון אייקאן לבצע השתלטות עוינת ולהחליף את חברי הדירקטוריון של יאהו.
ב-18 במאי 2008 הודיעה מיקרוסופט כי שוקלת כעת לרכוש רק חלק מחברת יאהו, כאשר הכוונה היא למוצר החיפוש של יאהו.
בביקורו של סטיב בלמר בישראל ב-21 במאי 2008, אישר בלמר דברים אלה.
בנובמבר 2008 התפטר ג'רי יאנג מראשות החברה עקב ביצועי החברה הכושלים ועקב כניסת אייקן למועצת המנהלים.
ביוני 2009 חתמה מיקרוסופט על עסקה למשך עשר שנים עם יאהו לפיה יהפוך מנוע החיפוש המחודש של החברה בינג, למנוע ברירת המחדל בכל שירותי יאהו, ובתמורה יאהו תנהל ותמכור את תחום הפרסום המשותף לשתי החברות.
שתי החברות חתמו על הסדר לחלוקת הרווחים ביניהן מהפרסומות שימכרו החברות, ובחמש השנים הראשונות להסכם מיקרוסופט תעביר ליאהו 88 אחוזים מהרווחים שמגיעים כתוצאה מאתרי יאהו.
מיקרוסופט מצידה התחייבה להבטיח את גובה הרווחים של יאהו ב-18 החודשים הראשונים להסכם בכל מדינה.
באוקטובר 2009 פרש קראל אייקן ממועצת המנהלים של החברה לאחר שהודיע כי הוא מעוניין לפנות זמן לעיסוקים אחרים.
הקמת מרכז מחקר ופיתוח בתל אביב (2010)
ב-14 באוקטובר 2010 הודיעה יאהו!
על רכישתה של חברת טכנולוגיות האינטרנט הישראלית דאפר.
דאפר, המספקת פתרונות פרסום חכם, נרכשה במטרה לחזק את שליטתה של יאהו!
עובדי דאפר הישראלית צורפו ליאהו, ובאפריל 2011 נפתח רשמית סניף יאהו!
בשנת 2013 מונתה ד"ר יואל מארק לראש מעבדות המחקר של יאהו!
בעשור השני של המאה ה-21
ב-16 ביולי 2012 מונתה מריסה מאייר לנשיאת ומנכ"לית יאהו, מינוי שנכנס לתוקף מיום המחרת.
ב-20 במאי 2013 הוכרזה רשמית רכישה של אתר הבלוגים טאמבלר במחיר של 1.1 מיליארד דולר.
בתחילת יולי 2013 רכשה יאהו שתי חברות המפתחות אפליקציות סלולריות בכ-40 מיליון דולר כל אחת.
ב-6 ביוני 2013 הודלפה פעילות תוכנית הביון פריזמה על ידי אדוארד סנודן, לפיה 98% מהמידע המופק בתוכנית מקורו ביאהו, גוגל ומיקרוסופט.
מפרסומים של חברות האינטרנט בנוגע למספר הפניות שקיבלו מסוכנות הביון האמריקאית עולה כי יאהו קיבלה יותר פניות מאפל וממיקרוסופט גם יחד.
בתחילת אוגוסט 2013 רכשה יאהו את חברת RockMelt שפיתחה "דפדפן חברתי", בכ-70 מיליון דולר.
על פי חברת comScore, במהלך יולי 2013 יותר אנשים בארצות הברית נכנסו לאתרי יאהו מלאתרי גוגל, לראשונה מאז 2011 (הנתונים לא הכלילו כניסות לאתר טאמבלר שבבעלות יאהו ונתוני גלישה סלולרית).
ביולי 2016 הוסכם על מכירת פעילות האינטרנט של החברה ובכללם הנדל"ן של החברה לורייזון תקשורת תמורת כ-4.83 מיליארד דולר, כשהתכנון הוא שלאחר מכן יאהו תשנה את שמה ותהפוך לחברת החזקות ציבורית.
העסקה הושלמה ביוני 2017 במחיר 4.48 מיליון אירו.
בנובמבר 2022 קיבלה חברת 25% ממניות חברת טבולה.קום, בתמורה למתן בלעדיות לטבולה במשך 30 שנה בפרסום באתרי האינטרנט של .
מסירת מידע לשלטונות סין ותביעה בגין הפרת זכויות אדם
ב-28 באוגוסט 2007 משמר זכויות האדם תבע את חברת Yahoo!
בגין העברת מידע ושיתוף פעולה עם הממשלה הסינית.
על פי החשדות, חברת Yahoo!
העבירה לשלטונות סין מידע ונתונים, שהובילו למעצרם של סופרים ומתנגדי המשטר.
התביעה הוגשה בסן פרנסיסקו בגין שי טאו, וואנג שיאונינג ולי זהי.
שי טאהו הואשם "כעבריין אינטרנט שמסר סודות מדינה" ונשפט ל-10 שנות מאסר לאחר "ניצול לרעה" של הרשת, בשל חשיפת סודות.
"הסודות" היו רשימה קצרה של צווי הצנזורה שהוא שלח מחשבון הדואר שלו באתר חברת Yahoo!
הדבר התגלה במסגרת שימוע שנעשה בקונגרס האמריקאי שבו נחשף כי שלטונות סין הוציאו צו לחברת Yahoo!
המחייב אותה למסור את נתוני הגלישה של שי טאו.
צייתה ומסרה את הנתונים וכך הצליחו שלטונות סין לקרוא את הודעותיו.
וואנג, שהיה מהנדס במקצועו, פרסם כתבי עת אלקטרוניים באתר חברת Yahoo!.
הוא קרא לרפורמות דמוקרטיות ולסיום שלטון המפלגה הקומוניסטית.
הוא נעצר בספטמבר 2002 לאחר שלטענתו חברת Yahoo!
סייעה לרשויות הסיניות על ידי מסירת מידע על כתביו.
בחודש ספטמבר 2003 הורשע וואנג באשמת "הסתה להפלת השלטון במדינה" ונידון לעשר שנות מאסר.
לי זהי נשפט בשנת 2003 ל-8 שנות מאסר, לאחר שהביע את מחאתו בבלוג אינטרנטי בבעלות חברת Yahoo!, שבו נהג להעלות פוסטים אשר מבקרים את הממשל וקוראים להחליפו.
שיתוף הפעולה בין חברת Yahoo!
רבים טוענים שמאסרם של השלושה לא היה אפשרי אלמלא חברת Yahoo!
מסרה מידע עליהם למשטר הסיני.
החברה עצמה לא הודתה באופן מפורש כי העבירה את המידע באופן מכוון וטענה שבסך הכול צייתה לחוקים הסינים.
בעדותו בפני הקונגרס מייקל קאלהן, סגן נשיא Yahoo!
והקונסול הכללי של הארגון, טען בשם החברה כי לא היה לה כל מידע באשר לאופי הדרישה של השלטונות הסיניים ולמטרותיה, וכאשר החברה התבקשה או נדרשה להעביר את הפרטים באשר לאותם אישים, היא לא ידעה את זהותם כסופרים וכמתנגדי משטר ואת עילות החקירה נגדם.
הדבר נודע לחברה רק בדיעבד, כאשר הסיפור נחשף בתקשורת.
החברה טענה כי רשויות אכיפת החוק בסין או בארצות הברית לרוב לא מספקות הסברים לחברות טכנולוגיה או לגורמים עסקיים אחרים באשר לסיבה שבגינה נדרש מידע ספציפי על יחידים.
טענה נוספת שהחברה העלתה הייתה שבסין היא מחויבת לכבד את החוק הסיני: "כאשר אנו מקבלים דרישה על ידי רשות החוק במדינה שבה אנו פועלים, אנו מחויבים לעמוד בדרישות החוק ולהתנהל על פי חוקיה.